Siri Bjerke

''Se også Siri Bjerke (billedkunstner)

Siri Bjerke (født 19. juni 1958 i Oslo, død 11. februar 2012Siri Bjerke er død. Aftenposten 12. februar 2012) var en norsk politiker (Ap).  

Hun var miljøvernminister fra 2000 til 2001 i Jens Stoltenbergs første regjering. Siri Bjerke var datter av økonomen Juul Bjerke og søster til DNB-sjef Rune Bjerke. 

 Biografi 
Hun hadde psykologi grunnfag fra Universitetet i Oslo. Siri Bjerke ble valgt inn i AUFs sentralstyre i 1979. Hun var blant annet AUFs representant i Palestinafronten og Landsrådet for norske ungdomsorganisasjoner.

I perioden 1980–83 var hun kommunalrådssekretær i Oslo, og etter dette utredningssekretær for Arbeiderpartiets kvinnebevegelse 1983–86, og internasjonal sekretær i Arbeiderpartiet 1986–93.

Bjerke var varerepresentant på Stortinget for Oslo i periodene 1997–2001 og 2001–2005. Hun var statssekretær i Utenriksdepartementet i Gro Harlem Brundtlands tredje regjering og Thorbjørn Jaglands regjering. Bjerke var fra 17. mars 2000 til 19. oktober 2001 minister i Miljøverndepartementet i Jens Stoltenbergs første regjering.

I perioden 2002 til 2005 var Bjerke direktør for næringspolitikk i Næringslivets Hovedorganisasjon. Fra 2005 arbeidet hun som divisjonsdirektør i Innovasjon Norge. Fra 2006 til 2007 var hun leder for Forsvarspolitisk utvalg.NOU 2007:15 Et styrket forsvar

Siri Bjerke døde 53 år gammel av kreft etter en lang sykdomsperiode. Hun etterlot seg mann og to barn.

 Referanser 

 Eksterne lenker 




Kategori:Norske miljøvernministre
Kategori:Ap-statsråder
Kategori:Statsråder i Regjeringen Stoltenberg I
Kategori:Norske statsråder etter 1945
Kategori:Vararepresentanter til Stortinget
Kategori:Statssekretærer fra Ap
Kategori:Tillitsvalgte i AUF
Kategori:Personer tilknyttet NHO
Kategori:Personer fra Oslo
Kategori:Personer tilknyttet Innovasjon Norge